CELEX: 32006D0284
Language: et
Date: 2006-04-12 00:00:00
Title: 2006/284/EÜ: Komisjoni otsus,  12. aprill 2006 , millega muudetakse otsust 2003/526/EÜ seoses sigade katku tõrjemeetmetega Saksamaal  (teatavaks tehtud numbri K(2006) 1521 all)   (EMPs kohaldatav tekst)

13.4.2006   
            
            
               ET
            
            
               Euroopa Liidu Teataja
            
            
               L 104/48
            
         
      KOMISJONI OTSUS,
   12. aprill 2006,
   millega muudetakse otsust 2003/526/EÜ seoses sigade katku tõrjemeetmetega Saksamaal
   (teatavaks tehtud numbri K(2006) 1521 all)
   (EMPs kohaldatav tekst)
   (2006/284/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 26. juuni 1990. aasta direktiivi 90/425/EMÜ, milles käsitletakse ühendusesiseses kaubanduses teatavate elusloomade ja toodete suhtes seoses siseturu väljakujundamisega kohaldatavaid veterinaar- ja zootehnilisi kontrolle, (1) eriti selle artikli 10 lõiget 4,
   ning arvestades järgmist:
   
               (1)
            
            
               Vastuseks sigade katku puhkemisele teatavates liikmesriikides võeti vastu komisjoni 18. juuli 2003. aasta otsus 2003/526/EÜ kaitsemeetmete kohta seoses sigade klassikalise katkuga teatavates liikmesriikides. (2) Selle otsusega on kehtestatud kõnealuse haiguse täiendavad tõrjemeetmed.
            
         
               (2)
            
            
               Saksamaa on komisjoni teavitanud kõnealuse haiguse hiljutisest arengust Nordrhein-Westfaleni liidumaa metssigadel. Pidades silmas epidemioloogilist teavet tuleks muuta haigustõrjemeetmeid kohaldatavate Saksamaa piirkondade loetelu, et lisada teatavad alad Nordrhein-Westfalenis ja sellega piirnevad alad Rheinland-Pfalzis.
            
         
               (3)
            
            
               Kõnealuse haiguse olukord Rheinland-Pfalzi liidumaa muudel aladel on oluliselt paranenud. Seepärast ei ole vaja enam kohaldada otsusega 2003/526/EÜ nende alade suhtes vastuvõetud meetmeid.
            
         
               (4)
            
            
               Seepärast tuleks otsust 2003/526/EÜ vastavalt muuta.
            
         
               (5)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2003/526/EÜ lisa asendatakse käesoleva otsuse lisa tekstiga.
   Artikkel 2
   Käesolev otsus on adresseeritud liikmesriikidele.
   
      Brüssel, 12. aprill 2006
      
         
            Komisjoni nimel
         
         
            komisjoni liige
         
         Markos KYPRIANOU
         
      
   
   
      (1)  EÜT L 224, 18.8.1990, lk 29. Direktiivi on viimati muudetud Euroopa Parlamendi ja nõukogu direktiiviga 2002/33/EÜ (EÜT L 315, 19.11.2002, lk 14).
   
      (2)  ELT L 183, 22.7.2003, lk 46. Otsust on viimati muudetud otsusega 2005/339/EÜ (ELT L 108, 29.4.2005, lk 87).
   
      LISA
      
         
            “LISA
            I OSA
            Artiklites 2, 3, 5, 6, 7 ja 8 osutatud Saksamaa ja Prantsusmaa piirkonnad
            1.   Saksamaa
            
                        A.
                     
                     
                        Rheinland-Pfalzi liidumaal:
                        
                                    a)
                                 
                                 
                                    kreisid: Südliche Weinstraße, Ahrweiler ja Daun;
                                 
                              
                                    b)
                                 
                                 
                                    linnad: Landau ja Pirmasens;
                                 
                              
                                    c)
                                 
                                 
                                    Bitburg-Prümi kreisis: Prümi haldusüksus, järgmised piirkonnad: Burbach, Balesfeld ja Neuheilenbach (Kyllburgi haldusüksuses);
                                 
                              
                                    d)
                                 
                                 
                                    Cochem-Zelli kreisis Kaiserseschi ja Ulmeni haldusüksused;
                                 
                              
                                    e)
                                 
                                 
                                    Germersheimi kreisis Lingenfeldi, Bellheimi ja Germersheimi haldusüksused;
                                 
                              
                                    f)
                                 
                                 
                                    Mayen-Koblenzi kreisis Vordereifeli haldusüksus, Mendigi haldusüksus kiirteest A 61 ja maanteest Bundesstrasse B 262 lääne pool, Mayeni linn maanteest Bundesstrasse B 262 lääne pool ja maanteest Bundesstrasse 258 põhja pool;
                                 
                              
                                    g)
                                 
                                 
                                    Südwestpfalzi kreisis järgmised haldusüksused: Waldfischbach-Burgalben, Rodalben, Hauenstein, Dahner-Felsenland, Pirmasens-Land ja Thaleischweiler-Fröschen; järgmised piirkonnad: Schmitshausen, Herschberg, Schauerberg, Weselberg, Obernheim-Kirchenarnbach, Hettenhausen, Saalstadt, Wallhalben ja Knopp-Labach.
                                 
                              
                  
                        B.
                     
                     
                        Nordrhein-Westfaleni liidumaal:
                        
                                    a)
                                 
                                 
                                    Aacheni linn kiirteedest A4, A544 ja maanteest Bundesstrasse B1 lõuna pool;
                                 
                              
                                    b)
                                 
                                 
                                    Bonni linn maanteest Bundesstrasse 56 ja kiirteest A 565 (Bonn-Endenichist Bonn-Poppelsdorfi) lõuna pool ning maanteest Bundesstrasse 9 edela pool;
                                 
                              
                                    c)
                                 
                                 
                                    Aacheni kreisis Monschau ja Stolbergi linnad ja Simmerathi ja Roetgeni haldusüksused;
                                 
                              
                                    d)
                                 
                                 
                                    Düreni kreisis Heimbachi ja Nideggeni linnad, Hürtgenwaldi ja Langerwehe haldusüksused;
                                 
                              
                                    e)
                                 
                                 
                                    Euskircheni kreisis Bad Münstereifeli, Mechernichi ja Schleideni linnad, Billigi, Euenheimi, Euskircheni, Flamersheimi, Kirchheimi, Kuchenheimi, Kreuzweingarteni, Niederkastenholzi, Palmersheimi, Rhederi, Roitzheimi, Schweinheimi, Stotzheimi, Wißkircheni (Euskircheni linnas) piirkonnad ja Blankenheimi, Dahlemi, Hellenthali, Kalli ja Nettersheimi haldusüksused;
                                 
                              
                                    f)
                                 
                                 
                                    Rhein-Siegi kreisis Meckenheimi ja Rheinbachi linnad, Wachtbergi haldusüksus ja järgmised piirkonnad: Witterschlick, Volmershofen, Heidgen (Alfteri haldusüksuses) ning Buschhoven, Morenhoven, Miel ja Odendorf (Swisttali haldusüksuses).
                                 
                              
                  2.   Prantsusmaa:
            Bas-Rhini ja Moselle'i departemangude territoorium, mis asub Reini jõe ja Rhine Marne'i kanalist lääne pool, kiirteest A4 põhja pool, Sarre'i jõest ida pool ja Saksamaa piirist lõuna pool, ning järgmised haldusüksused: Holtzheim, Lingolsheim ja Eckbolsheim.
            II OSA
            Artiklites 2, 3, 5, 7 ja 8 osutatud Slovakkia piirkonnad
            Järgmiste Veterinaar- ja Toiduametite ringkondade (DVFA) territoorium: Trenčín (hõlmab Trenčíni ja Bánovce nad Bebravou rajoone), Prievidza (hõlmab Prievidza ja Partizánske rajoone), Púchov (hõlmab ainult Ilava rajooni), Žiar nad Hronom (hõlmab Žiar nad Hronomi, Žarnovica ja Banská Štiavnica rajoone), Zvolen (hõlmab Zvoleni, Krupina ja Detva rajoone), Lučenec (hõlmab Lučeneci ja Poltári rajoone) ja Veľký Krtíš.”